اکادمی ادبیات پاکستان

اکادمی ادبیاتِ پاکستان جس کو مختصر طور پر پی اے ایل کے نام سے بھی جانا جاتا ہے، پاکستانی زبانوں کے فروغ کے لیے قائم شدہ ادارہ ہے جس کا قیام یکم جولائی 1976ء میں مرحوم صدر پاکستان ذوالفقار علی بھٹو کے ہاتھوں اسلام آباد میں ہوا۔ پاکستانی زبانوں کے فروع کے لیے سرگرم عمل اس ادارے کا صدر دفتر اسلام آباد میں واقع ہے۔

 صدر نشین 
اکادمی ادبیات پاکستان کی موجودہ صدر نشین ڈاکٹر پروفیسر نجیبہ عارف ہیں۔

 اکادمی کی مطبوعات 

اکادمی ادبیات پاکستان نے پاکستانی ادب کے فروغ کے سلسلہ میں مختلف موضوعات پر بہت سی ادبی و تحقیقی اور ترجمہ شدہ کتب شائع کی ہیں۔ ان کتب میں پاکستان اور پاکستان سے باہر رہنے والے بہت سے ادیبوں کا تحقیقی اورتخلیقی کام شامل ہے۔ "پاکستانی ادب کے معمار" کے عنوان سے اکادمی ادبیات پاکستان نے بہت سے ادیبوں کی شخصیت اور فن کے حوالہ سے متعدد کتب شائع کی ہیں۔ نیز اس ادارہ نے "انتخاب پاکستانی ادب، سال بہ سال" کے حوالہ سے نثر اور شاعری پر بہت سی کتابیں بھی شائع کی ہیں۔ علاوہ ازیں یہ ادارہ پاکستانی ادب کی سال بہ سال کتابیات بھی شائع کرتا ہے۔

 اکادمی کا کتب خانہ 
اکادمی ادبیات پاکستان کا کتب خانہ چالیس ہزار سے زائد ذخیرہ کتب پر مشتمل ہے۔

 حوالہ جات 

 بیرونی روابط 
 اکادمی ادبیات پاکستان

زمرہ:1976ء میں قائم ہونے والے حکومتی شعبے
زمرہ:اردو ادارے
زمرہ:پاکستان میں 1976ء کی تاسیسات
زمرہ:پاکستانی ادارے
زمرہ:پاکستانی ادب
زمرہ:پاکستانی زبانیں
زمرہ:پاکستانی مصنفین کی تنظیمیں
زمرہ:پاکستان کی آموزشی انجمان
زمرہ:ویکی ڈیٹا سے مختلف مختصر وضاحت
زمرہ:قومی اکادمیاں